
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 104
                                                             din 25 iunie 2020
pentru modificarea și completarea Hotărârii Consiliului Local Sighișoara nr. 66/28.04.2016 privind aprobarea Regulamentului Serviciului Public de Salubrizare 

a Localităților din Județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.116/21.05.2020 şi la Consiliul Local Sighișoara cu nr. 12.250/22.05.2020, de referatul de aprobare, înregistrat cu nr. 12.117/21.05.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere dispoziţiile art. 8, alin. (3), lit. ”i” și pe cele ale art. 22, alin. (4) din Legea nr. 51/2006, Legea privind serviciile comunitare de utilităţi publice, republicată, cu modificările şi completările ulterioare;

Ținând cont de prevederile art. 6, alin. (1), lit. ”h” din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare;

Având în vedere prevederile art. 17 din Legea nr. 211/2011 privind regimul deșeurilor, republicată, cu modificările și completările ulterioare, a Legii nr. 249/2015 privind modalitatea de gestionare a deșeurilor de ambalaje, cu modificările și completările ulterioare și a O.U.G. nr. 196/2005 privind Fondul de mediu, cu modificările și completările ulterioare;

Ţinând cont de prevederile Regulamentului - cadru al serviciului de salubrizare al localităţilor aprobat prin Ordinul Preşedintelui Autorității Naționale de Reglementare pentru Serviciile Comunitare de Utilități Publice (A.N.R.S.C.) cu nr. 82/2015, cu modificările și completările ulterioare;

Ținând cont de  reglementările art. 17, alin. (3), pct. 20 din Statutul A.D.I. ”Ecolect Mureş”;

Având în vedere Hotărârea Consiliului Local Sighișoara nr. 66/28.04.2016 privind aprobarea Regulementului Serviciului Public de Salubrizare a Localităților din Județul Mureș;  

Ținând cont de Hotărârea Consiliului Local Sighișoara nr. 32/12.08.2016, prin care a fost desemnat domnul Toth Tivadar, viceprimar al Municipiului Sighișoara, ca reprezentant al Municipiului Sighișoara în Adunarea Generală a “A.D.I. ECOLECT”;

Văzând adresa Asociației de Dezvoltare Intercomunitară ”Ecolect Mureș”, cu nr. 2.363/12.05.2020, înregistrată la Municipiul Sighișoara cu nr. 11.366/13.05.2020, prin care se solicită supunerea spre dezbaterea și aprobarea Consiliului Local Sighișoara a modificărilor și completărilor care se impun asupra Regulamentului Serviciului Public de Salubrizare a Localităților din Județul Mureș, ca urmare a modificărilor legislative;

Ținând cont de prevederile art. 7 din Legea nr. 52/2003 privind transparenţa decizională în administraţia publică, republicată; 
Având în vedere Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 12.118/21.05.2020, prin care se propune modificarea și completarea Hotărârii Consiliului Local Sighișoara nr. 66/28.04.2016 privind aprobarea Regulamentului Serviciului Public de Salubrizare a Localităților din Județul Mureș;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129, alin. (2), lit. ”d”, alin. (7), lit. ”n” și alin. (14), art. 139 și a art. 196 alin. (1), lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Se aprobă modificarea și completarea „Regulamentului Serviciului Public de Salubrizare a Localităților din Județul Mureș”, aprobat prin Hotărârea Consiliului Local Sighișoara nr. 66/28.04.2016, conform anexei nr. 1 la prezenta hotărâre.
            Art. 2. Se mandatează domnul Toth Tivadar, Viceprimar al Municipiului Sighișoara, reprezentant al Municipiului Sighișoara în Adunarea Generală a Asociației de Dezvoltare Intercomunitară ”Ecolect Mureș”, să voteze în Adunarea Generală a Asociației de Dezvoltare Intercomunitară ”Ecolect Mureș”, modificarea și completarea Regulamentului Serviciului Public de Salubrizare a Localităţilor din Judeţul Mureş, aprobat conform art. 1 din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „Ecolect Mureş” – domnul Viceprimar, Toth Tivadar, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighişoara şi Asociaţia de Dezvoltare Intercomunitară “Ecolect Mureş”.

Art. 4. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş, precum și Asociaţiei de Dezvoltare Intercomunitară “Ecolect Mureş”, care va supune aprobării în A.G.A., Regulamentul Serviciului Public de Salubrizare a Localităţilor din Judeţul Mureş, aprobat cu modificări și completări, conform art. 1, și se va aduce la cunoștință publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Toth Tivadar       
                                  Contrasemnează pentru legalitate

                                                                                    SECRETARUL GENERAL al municipiului,


               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Asociaţia de Dezvoltare Intercomunitară “Ecolect Mureş”;

  1 ex. operatorul de salubritate - S.C. Schuster Ecosal S.R.L.

10 ex. 
B.A
